દાહોદ ઃ રાષ્ટ્રપિતા મહાત્મા ગાંધીજીની ૧૫૦મી જન્મ જયંતિ ઉજવણી તેમજ સ્વચ્છ ભારત અભિયાનના પાંચ વર્ષ પૂર્ણ થયા તેના ભાગરૃપે સ્વચ્છતાની ઐતિહાસિક સિધ્ધી અન્વયે સ્વચ્છતા હી સેવા ૨૦૧૯ માસ કેમ્પેન અંતર્ગત દાહોદ નગરમાં સ્વચ્છતા રન મેરેથોન, પ્લાસ્ટીક મહાશ્રમદાન અને સ્વચ્છતા શપથનું જિલ્લા વહીવટી તંત્ર દ્વારા આયોજન કરવામાં આવ્યું છે. તા. ૨જી ઓક્ટોબરના રોજ મહાત્મા ગાંધીજીની જન્મજયંતિ પ્રસંગે સવારે ૭.૦૦ કલાકે દાહોદ શહેરના સરદાર ચોક, પડાવ ખાતેથી આ કાર્યક્રમનો આરંભ કરવામાં આવશે અને નગરના વિવિધ રાજમાર્ગો પરથી પસાર થઇને ગાંધી ગાર્ડન ખાતે કાર્યક્રમનું સમાપન કરવામાં આવશે.